Utlysning av midler til kompetanseheving for 
barnehageansatte

Det sentrale EVU-utvalget for KA-sektoren utlyser inntil kr 50 000 som tilskudd til tiltak for kompetanseutvikling for barnehageansatte i kirkelig sektor.
Søknadsfristen er 15.mars 2003.

Det sentrale EVU-utvalget for KA-sektoren utlyser med dette inntil kr 50 000 som tilskudd til tiltak for kompetanseutvikling for barnehage-ansatte i kirkelig sektor.

Partene vil prioritere å gi tilskudd til:

•	Tiltak som særlige bidrar til kompetanseutvikling for assistenter, barnepleiere og fagarbeidere.
•	Tiltak som bidrar til å utvikle gode samarbeidsformer mellom flere arbeidsgivere. 
•	Tiltak som har overføringsverdi til andre arbeidsgivere med barnehagedrift.
•	Tiltak som styrker tverrfaglige arbeidsformer der dette er relevant. 

Kompetansereformen
Gjennomføring av kompetansereformen forut-setter at arbeidsgiverne og arbeidstakerne har et felles ansvar for etter- og videreutdanning i virksomheten. Det er derfor en forutsetning for tildeling fra EVU-midlene at utvikling og gjennomføring av tiltak skjer i samarbeid mellom arbeidsgiver- og arbeidstakerrepre-sentanter. Dette kan f.eks. skje gjennom at gjennomføring av tiltak er behandlet i administrasjonsutvalget, at prosjektgruppe e.l. for tiltaket er sammensatt med representanter for både arbeidsgiver og arbeidstakerne, eller at tiltaket skjer i annet samarbeid mellom ansattes tillitsvalgte og arbeidsgiverrepre-sentant, jmf Hovedavtalen §7 og §12.

Formål
Formålet med midlene er å bidra til at det utvikles og gjennomføres gode tiltak for barnehageansattes etter- og videreutdanning i 

rundskriv 19/00). EVU-utvalget vil gjennom denne utlysningen synliggjøre de omlag 100 barnehagene som er medlem i KA-sektoren og bidra til at kompetanse-behovene i disse virksomhetene blir ivaretatt på linje med de som er ansatt i menighetsråd/fellesråd. Utvalget vil videre bidra til økt fokus på utvikling av relevante kompetansetiltak for de ansatte i barnehagene. Utvalget har bl.a. erfart at barnehageassistenter er en særlig utsatt gruppe, siden de i liten grad tilbys etter- og videreutdanning fra utdanningsinstitusjoner eller fagforeninger. 

Praktiske opplysninger
Tilskuddet ytes til direkte utgifter knyttet til utvikling og gjennomføring av et etter- og videreutdanningstiltak. Det gis ikke tilskudd til lønn/tapt arbeidsfortjeneste. Tilskudd forut-setter normalt egenfinansiering på minimum 50 % av utgiftene.

Alle virksomheter som er medlem i Kirkens Arbeidsgiverorganisasjon og har barnehagedrift vil kunne motta tilskudd. Tiltak som skjer i samarbeid med andre arbeidsgivere (f.eks. kommune eller utdanningsinstitusjon) vil også kunne motta tilskudd.

Søknadene må inneholde: Navn på søker, synliggjøring av samarbeidet mellom arbeidstaker- og arbeidsgiversida, beskrivelse av tiltaket, målsetning for tiltaket, tid for gjennomføring og budsjett for tiltaket.

Søknadene sendes til KA innen 15. mars 2003. Søknadene blir behandlet av Det sentrale EVU-utvalget i KA-området.

Ü"

Frank Grimstad
adm.dir.